User talk:Alek Garcevic

Majska Deklaracija Gradjanske Neposlusnosti

Građanska Neposlušnost je nezavisna, dobrovoljno udružena grupa građana.

Kolektivno ne pripadamo niti ćemo pripadati nekoj političkoj partiji, niti ćemo kao grupa pružiti podršku na izborima bilo kojoj od trenutnih političkih opcija.

Građanskoj Neposlušnosti mogu pristupiti svi punoletni građani bez obzira na nacionalno, versko, političko ili seksualno opredeljenje.

Građanska Nesposlušnost neće tolerisati bilo kakvu diskriminaciju ni eksponiranje po pitanju nacionalnog, verskog, političkog ili seksualnog opredeljenja.

Udružujemo se da bi se borili za građanska i ljudska prava koristeći metode građanske neposlušnosti i druge oblike izražavanja nezadovoljstva na miran način neugrožavajući druge

Naši glavni ciljevi su sledeći :

1. Promena izbornog sistema

2. Potpuna reforma pravosudnog sistema

3. Borba protiv Korupcije

4. Revizija privatizacije

5. Ukidanje monopola

6. Potpuna sloboda medija

7. Sprovođenje restitucije

8. Sprovođenje lustracije

Od Vlade Republike Srbije zahtevamo da hitno, bezuslovno i odgovorno prihvati predložene ciljeve i počne da radi na njihovom sprovođenju. Od svih političkih partija (vladajućih, opozicionih, nacionalnih, regionalnih, lokalnih i vanparlamentarnih) očekujemo da doprinose realizaciji predloženih ciljeva.

Građanska neposlušnost će se boriti koristeći sva legalna sredstva - uključujući mirne demonstracije i ulične proteste, kao i druge oblike ispoljavanja nezadovoljstva i zalaganja za naše ciljeve.

Ukoliko Vlada Republike Srbije ne počne da radi odmah svim kapacitetima na ispunjavanju predloženih ciljeva, primenićemo različite oblike ispoljavanja građanske neposlušnosti.

Verujemo da ćemo na taj način poslati jasnu poruku da se volja i interes građana nemogu ignorisati.

Deklaracija je prvi korak i najava većih pritisaka na Vladu, institucije i sve političke partije sa ciljem da pokrenemo i podstaknemo sve nosioce javnih funkcija da se odgovornije, predanije i savesnije bave interesima i prioritetima građana.

Deklaracija svakako neće biti poslednji korak Građanske Neposlušnosti ukoliko se nastavi sa neispunjavanjem prediznornih obećanja, simuliranjem rezultata i uspeha Vlade, Ministara i Predsednika, selektivnim predstavljanjem činjenica i neobjektivnim informisanjem o stanju u zemlji.